**নভজ্যোত কৌর** (জন্ম ৭ মার্চ ১৯৯৫) একজন ভারতীয় মহিলা ফিল্ড হকি খেলোয়াড়।  ২০১৬ গ্রীষ্মকালীন অলিম্পিকে উনি ভারতীয় মহিলা ফিল্ড হকি দলের সদস্যা ছিলেন।

প্রথম জীবন
----------

নভজ্যোত কৌর হরিয়ানার কুরুক্ষেত্রে জন্মগ্রহণ করেন।  তার বাবা একজন মিস্ত্রি এবং তার মা একজন গৃহবধূ।

শাহবাদে বলদেব সিং এর একাডেমীতে তার প্রশিক্ষণ হয়।

পেশাগত জীবন
-----------

শাহবাদে বলদেব সিং এর একাডেমীতে তার প্রশিক্ষণ হয়।  তার খেলা, প্রথম অনূর্ধ্ব ১৯ টুর্নামেন্টগুলির একটিতে, উনি সর্বোচ্চ গোল করেন।  ভারতের হয়ে উনি ১০০ টির ও বেশি আন্তর্জাতিক খেলায় অংশগ্রহণ করেছেন। জুনিয়র এশিয়া কাপ, নেদারল্যান্ডস-এ অনুষ্ঠিত অনূর্ধ্ব ২১ আন্তর্জাতিক টুর্নামেন্ট ইত্যাদিতে ভালো অবদান রাখবার পরে, ২০১২ সালে, নভজ্যোত কৌর নিউজিল্যান্ডের বিপরীতে প্রথম আন্তর্জাতিক হকি ম্যাচ খেলেন।

নভজ্যোত ১০০ টি ম্যাচ খেলা সম্পূর্ণ করলে, ভারতীয় হকির সেক্রেটারি জেনেরাল মঃ মুস্তাক আহমেদ তার প্রশংসা করে বলেন, নভজ্যোত একজন প্রতিভাবান নবীন খেলোয়াড়, যিনি বিভিন্ন উল্ল্যেখযোগ্য অবদানের মাধ্যমে দলে নিজের জায়গা সুপ্রতিষ্ঠিত করেছেন এবং তাকে ১০০ টি আন্তর্জাতিক ম্যাচ খেলার জন্য অভিনন্দন জানান। উনি আরও বলেন, যেই সব উঠতি খেলোয়াড়রা পরবর্তীকালে পেশাদার হকিতে আসতে চান, নভজ্যোত তাদের কাছে অনুপ্রেরণা।

২০১৫ সালে হকি বিশ্ব লীগ সেমিফাইনালে ভালো ফল করা ভারতীয় দলের সদস্যা ছিলেন নভজ্যোত। এই ফল ভারতকে অলিম্পিকে অংশগ্রহণ করতে সাহায্য করে। উনি ১৭তম এশিয়ান গেমস, ২০১৬ রিও অলিম্পিক এবং চতুর্থ মহিলা এশিয়ান চ্যাম্পিয়ন্স ট্রফিতেও ভারতীয় দলের সদস্যা ছিলেন। মহিলা হকি বিশ্ব লীগ রাউন্ড দুইতে, উনি ভারতের হয়ে ভালো খেলেন।

এশিয়ান কাপে পেনাল্টি বাদ দিয়ে নভজ্যোত ৫টি গোল করেন। সিঙ্গাপুরের বিরুদ্ধে তিনি দুটি গোল করেন। জাপানের বিরুদ্ধেও তিনি দারুণ খেলেন ও গোল করেন। চিনের বিরুদ্ধে ফাইনালে উনি প্রথম গোলটি করেন। ভারত ফাইনালে জয়লাভ করে। 

তিনি প্রথমে মিডফিল্ডে খেললেও পরে ফরওয়ার্ড লাইনে নিজেকে নিয়ে আসেন।

ব্যক্তিগত জীবন
--------------

নভজ্যোতের শখের মধ্যে অন্যতম, গান ও আঁকা।

জশজিত কৌর ও রানি রামপাল তার অনুপ্রেরণা।  অস্ট্রেলিয়ার জেমি দ্বয়ের তার প্রিয় খেলোয়াড়, যাঁর সঙ্গে অলিম্পিকের সময় তার দেখা হয়। তার মতে, তার বাবা তার জীবনে সবচাইতে বেশি প্রভাব ফেলেছেন। তিনি বলেছেন, তার বাবা তাকে সবসময়ে সমর্থন করেন ও পাশে থাকেন।

নভজ্যোত কৌর মনে করেন দুর্নীতি, বর্ণবাদ ও শিক্ষার অভাব আজকের ভারতের সবচাইতে বড় সমস্যা।

তথ্যসূত্র
---------

1. ↑  "Navjot Kaur reaches milestone of 100 outings for India"। *Zee News*। Press Trust of India (PTI)। ২০ মে ২০১৭। ১০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৭।
2. 1 2 3 4  "Hindustan times"। India Today। ২৫ আগস্ট ২০১৫। সংগ্রহের তারিখ ১৭ আগস্ট ২০১৬।
3. ↑  "Navjot Kaur"। Hockey India। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৬।
4. 1 2  "Upcoming hockey player Navjot Kaur eyes Junior World cup title"। *India Today* (ইংরেজি ভাষায়)। সংগ্রহের তারিখ ২৮ জুলাই ২০১৮।
5. 1 2  "Tribune India"।
6. 1 2  "Midfielder Navjot Kaur completes 100 international caps for India"। *Sify* (ইংরেজি ভাষায়)। ২৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৮।
7. ↑  "Navjot Kaur reaches landmark of 100 matches"। *Sportstarlive* (ইংরেজি ভাষায়)। সংগ্রহের তারিখ ২৮ জুলাই ২০১৮।
8. ↑  Staff, Scroll। "From Gurjit Kaur to Savita Punia: Four players who impressed during India's Asia Cup triumph"। *Scroll.in* (ইংরেজি ভাষায়)। সংগ্রহের তারিখ ২৮ জুলাই ২০১৮।
9. ↑  "India beat China to win women's Asia Cup hockey title, qualify for 2018 World Cup – Times of India"। *The Times of India*। সংগ্রহের তারিখ ২৮ জুলাই ২০১৮।
10. 1 2 3  "Results GC"। ২৮ জুলাই ২০১৮ তারিখে মূল থেকে আর্কাইভ করা।
11. 1 2  "Hockey champ Navjot Kaur from Shahbad among Top 30 Under 30"। *hindustantimes.co* (ইংরেজি ভাষায়)। ২৩ মে ২০১৭। সংগ্রহের তারিখ ২৮ জুলাই ২০১৮।